
71.   A ÅRGANG 


INDLEDNINGSTALEN 
AF  PRÆSIDENT  HEBER  J.  GRANT. 

Ved  Generalkonferencen  den  6.  Oktober  1922. 

I  Tabernaklet  Salt  Lake  City,  Utah. 

(Oversat  fra  »Deseret  News«.) 

Det  er  en  ubeskrivelig  stor  Glæde  for  mig  at  se  denne  store 
Forsamling.  Jeg  ser,  at  der  er  mange  af  de  Tilstedeværende, 
som  staar,  men  hvis  de,  som  har  Siddepladser,  vilde  rykke  tæt- 
tere sammen,  saa  tror  jeg,  at  alle  vil  faa  Sæde.  Jeg  kan  ikke 
erindre,  at  der  nogensinde  paa  en  Hverdag  har  været  saa 
mange  til  Stede  i  dette  Tabernakel  som  i  Dag.  Den  store  Til- 
slutning ved  Konferencens  første  Mode  er  et  Vidnesbyrd  om 
de  Sidste  Dages  Helliges  Interesse,  og  jeg  véd,  at  I  er  kommet 
i  den  Hensigt  at  blive  meddelt  Livets  Brod,  og  det  er  mit 
Ønske  ene  og  alene  at  tale  om  det,  som  maatte  blive  til  vort 
fælles  Gavn. 

APOSTEL  I  FYRRETYVE  AAR. 
For  fyrretyve  Aar  siden,  ved  Oktober  Konferencen,  modte 
jeg  den  dalevende  Ældste  George  Teasdale  ved  den  sondre 

Indgang  til  Tabernaklet;  idet  han  trykkede  min  Haancl,  sagde 
han:  »Br.  Grant,  jeg  er  overmaade  glad  ved  at  se  Dig,  Du  og 

jeg  skal  — ,«  saa  standsede  han  pludseligt,  medens  hans 

Ansigt  rodmede;  men  Herren  meddelte  mig  den  fulde  Sæt- 
ning. 

Fire  Gange  i  mit  Liv  har  det  været  mit  Privilegium  at 
kunne  læse  andre  Menneskers  Tanker.  Slutningen  af  Broder 
Teasdales  Sætning  var:  »i  Eftermiddag  blive  kaldt  til  at  fylde 
Vakancen  i  de  tolv  Apostles  Quorum.« 

Denne  Meddelelse  gik  gennem  mig  som  en  elektrisk  Strøm. 
Jeg  bivaanede  Konferencens  Eftermiddagsmode  med  den 
Forventning,  at  Broder  Teasdale  og  jeg  skulde  blive  valgt  som 
Apostle.  I,  som  var  til  Stede  ved  denne  Lejlighed,  vil  erindre, 
at  Konferencen  sluttede  uden  at  besætte  de  to  ledige  Stillin- 
ger i  de  Tolvs  Raad.  Jeg  tror,  at  der  aldrig  har  været  et  Men- 
neske, som  med  mere  Ydmyghed  har  bedt  Gud  om  Til- 
givelse for  Egoisme  end  jeg,  fordi  jeg  forventede  at  blive 
Apostel.  I  Løbet  af  en  Uge  efter  Konferencens  Afslutning 
modtog  Præs.  John  Taylor  en  Aabenbaring  om  at  kalde 
Broder  George  Teasdale  og  Heber  J.  Grant  til  Apostelembedet. 
Jeg  har  været  optaget  af  at  forkynde  Jesu  Kristi  Evangelium 
i  disse  fyrretyve  Aar  og  bevidnet,  at  Gud  lever,  at  Jesus  Kristus 
er  Verdens  Frelser,  at  Joseph  Smith  er  en  sand  Guds  Profet. 
Det  har  været  mit  Privilegium  at  bære  dette  Vidnesbyrd  i 
næsten  alle  Stater  i  Unionen,  i  Canada,  Mexico,  Hawai  Øerne, 
Japan,  England,  Irland,  Skotland,  Wales,  Tyskland,  Holland, 
Belgien,  Schweitz,  Frankrig,  Italien,  Norge,  Sverige  og  Dan- 
mark, og  det  har  været  en  stor  Glæde  for  mig  i  disse  mange 
Aar  at  bære  dette  Vidnesbyrd. 

Da  jeg  kom  til  dette  Møde  i  Dag,  var  det  et  Sporgsmaal, 
hvilket  af  de  mange  Emner,  som  indeholdes  i  Mormons  Bog 
og  Lærdommens  og  Pagtens  Bog,  jeg  skulde  tale  over,  men 
efter  at  jeg  hørte  Aabningsbønnen,  blev  det  klart  for  mig,  thi 
denne  Bon  indeholdt,  hvad  jeg  læste  i  Pagtens  Bog  i  Morges, 
nemlig  at  opholde  og  stotte  Landets  Love. 

Der  er  mange  af  mine  Venner,  som  har  kritiseret  mig  og 

givet  mig  mange  gode  Raad  om  ikke  at  læse  saa  meget  i  de 
offentlige  Moder,  da  det  er  trættende  for  de  Forsamlede;  men 
jeg  er  ikke  her  for  at  smigre  nogen.  Mit  Ønske  og  min  Bon 
er,  at  jeg  maatte  kunne  sige  noget  til  vort  fælles  Gavn,  og  det 
er  min  Mening,  at  det  er  bedst  at  læse  det  134.  Kapitel  i  Pag- 
tens Bog  i  sin  Helhed. 

ERKLÆRING. 

I  en  General-Konference  af  Jesu  Kristi  Kirke  af  Sidste  Da- 
ges Hellige  i  Kirtland,  Ohio,  den  17.  August  1835  blev  føl- 
gende Erklæring  enstemmigt  vedtaget: 

Vi  tror,  at  Regeringer  indstiftedes  af  Gud  til  Menneskenes 
Bedste,  og  at  han  holder  Menneskene  ansvarlige  for  deres 
Handlinger  med  Hensyn  til  samme,  baade  i  at  udstede  Love 
og  haandhæve  dem  til  Samfundets  Gavn  og  Sikkerhed. 

Vi  tror,  at  ingen  Regering  kan  bestaa  i  Fred,  med  mindre 
saadanne  Love  bliver  affattede  og  holdte  ukrænkede,  som 
sikrer  hvert  Menneske  Samvittighedsfrihed,  Ejendomsret  og 
dens  Bestyrelse,  samt  Livets  Beskyttelse.  Rettighed  til  at  ar- 
bejde uden  at  risikere  at  blive  dræbt. 

Vi  tror,  at  alle  Regeringer  behøver  borgerlige  Embedsmænd 
og  Øvrighedspersoner  for  at  haandhæve  sammes  Love,  og  at 
saadanne,  som  vilde  forvalte  Loven  redeligt  og  retfærdigt,  bor 
soges  og  understøttes  ved  Folkets  Stemme,  dersom  det  er  en 
Republik,  eller  Regentens  Vilje. 

Vi  tror,  at  Religionen  er  indstiftet  af  Gud,  og  at  Menne- 
skene er  ansvarlige  for  Gud,  og  for  ham  alene,  for  Udøvelsen 
deraf,  med  mindre  deres  religiøse  Meninger  tilskynde  dem  til 
at  gøre  Indgreb  i  andres  Rettigheder  og  Friheder;  men  vi  tror 
ikke,  at  nogen  har  Ret  til  i  de  menneskelige  Love  at  fore- 
skrive Regler  for  Gudsdyrkelsen  og  binde  Menneskenes  Sam- 
vittighed eller  foreskrive  nogen  Form  for  den  offentlige  eller 
huslige  Andagt.  At  den  borgerlige  Øvrighed  bør  undertrykke 
Lasten,  men  aldrig  tvinge  Samvittigheden,  straffe  Brøde,  men 
aldrig  indskrænke  Sjælens  Frihed. 

Vi  tror,  at  alle  Mennesker  er  pligtige  til  at  understotte  og 

opretholde  de  respektive  Regeringer,  under  hvilke  de  op- 
holder sig,  saa  længe  de  bliver  beskyttede  i  deres  naturlige  og 
uafhængige  Rettigheder,  ved  saadanne  Regeringslove,  og  at 
Opstand  og  Uroligheder  ikke  passer  sig  for  nogen  Indvaaner, 
som  bliver  saaledes  beskyttet,  og  bor  straffes  efter  Fortjeneste; 
og  at  alle  Regeringer  har  Rettighed  til  at  give  saadanne  Love, 
som  efter  deres  eget  Skon  er  bedst  skikkede  til  at  sikre  den 
offentlige  Velfærd,  medens  de  til  samme  Tid  holder  Samvit- 
-  tighedsf riheden  hellig. 

AGTELSE  FOR  LOVEN. 

Vi  tror,  at  enhver  bør  æres  i  sin  Stilling:  Regenter  og  Øv- 
righeder, der  er  satte  til  at  beskytte  de  Uskyldige  og  straffe 
de  Skyldige,  og  at  alle  Mennesker  skylder  Lovene  Agtelse  og 
Lydighed,  da  Anarki  og  Rædsel  uden  Love  vilde  træde  i  Ste- 
det for  Fred  og  Harmoni.  De  menneskelige  Love  er  indstiftet 
i  den  udtrykkelige  Hensigt  at  ordne  vore  Interesser  som  In- 
divider og  som  Nationer.  De  guddommelige  Love,  givne  fra 
Himlen,  foreskriver  Regler  i  aandelige  Anliggender,  for  Tro 
og  Gudsdyrkelse,  for  hvilke  Mennesket  maa  gore  sin  Skaber 
Regnskab. 

Vi  tror,  at  Regenter,  Stater  og  Regeringer  har  Ret  til,  og 
at  det  er  deres  Pligt,  at  udgive  Love  til  alle  Indvaaneres  Be- 
skyttelse i  den  fri  Udovelse  af  deres  Gudsdyrkelse;  men  vi 
tror  ikke,  at  de  med  Retfærdighed  kan  berøve  Indvaaneme 
denne  Frihed  eller  indskrænke  deres  Meninger,  saa  længe 
disse  vise  Lovene  Ærbødighed  og  ikke  leder  til  Oprør  eller 
Sammensværgelse. 

Vi  tror,  at  Forbrydelser  bor  straffes  efter  Overtrædelsens 
Beskaffenhed;  at  Mord,  Forræderi,  Røveri,  Tyveri  og  Freds- 
brud i  alle  Henseender  bor  straffes  i  Forhold  til  Forbrydelsen 
og  dens  onde  Følger  blandt  Menneskene,  ved  den  Regerings 
Love,  under  hvilke  Overtrædelsen  bliver  begaaet;  og  for  den 
offentlige  Freds  og  Sikkerheds  Skyld  burde  alle  Mennesker 
gore  deres  Indflydelse  gældende,  at  Overtrædere  af  Lovene 
bliver  straffede. 

Vi  tror,  at  det  ikke  er  rigtigt  at  blande  religios  Indflydelse 
med  borgerlig  Regering,  hvorved  et  religiost  Samfund  frem- 
mes og  et  andet  indskrænkes  i  sin  aandelige  Virksomhed,  og 
dets  Medlemmers  personlige  Rettigheder  hæmmes. 

RELIGIONS-FRIHED  OG  RET. 

Vi  tror,  at  ethvert  religiost  Samfund  har  Ret  til  at  behandle 
dets  Medlemmer  for  deres  upassende  Opførsel  i  Overensstem- 
melse med  dets  Samfundsregler  og  Anordninger,  forudsat  at 
saadan  Behandling  kun  angaar  deres  Medlemsret  og  For- 
hold i  Menigheden;  men  vi  tror  ikke,  at  noget  religiost  Sam- 
fund har  Ret  til  at  forhore  nogen  vedrorende  Formue  eller 
Liv,  eller  berøve  dem  deres  Gods,  eller  idømme  dem  fysisk 
Straf;  de  kan  kun  udelukke  dem  fra  deres  Samfund  og  und- 
drage dem  deres  Fællesskab. 

Vi  tror,  at  Menneskene  bor  holde  sig  til  den  borgerlige  Lov 
for  at  faa  Erstatning  for  alle  Forurettelser,  hvorved  der  er  til- 
føjet dem  personlig  Fornærmelse,  eller  hvor  Fomue  og  Rygte 
angribes. 

Vi  tror,  at  alle  Mennesker  har  Ret  til  at  forsvare  dem  selv, 
deres  Venner  og  Ejendom  og  Regeringen  imod  alle  ulovlige 
Angreb  og  Anmasselser  i  alle  Tilfælde,  hvor  man  ikke  er  i 
Stand  til  straks  at  henvende  sig  til  Loven  og  erholde  Hjælp. 

Vi  tror,  at  det  er  rigtigt  at  prædike  Evangeliet  for  Natio- 
nerne paa  Jorden,  at  raade  de  Retskafne  til  at  holde  sig  fri  fra 
Verdens  Fordærvelse;  men  vi  tror  ikke,  at  det  er  ret  at  in- 
fluere de  Umyndige,  eller  de,  som  er  under  specielle  Forplig- 
telser i  Hjemmet  eller  Staten,  til  at  slutte  sig  til  Kirken  ved 
Daab,  thi  dette  vilde  virke  forst}Trende  baade  for  Individet 
og  Samfundet. 

LYDIGHED  MOD  LOVEN. 

Jeg  bifalder  den  Erklæring,  som  blev  enstemmig  vedtaget  i 
General-Konferencen  1835:  Det  er  alle  Kirkens  Medlemmers 
Pligt  at  bolde  og  haandhæve  Loven.  Jeg  tror,  at  alle  Sidste 
Dages  Hellige,  der  har  nogen  som  helst  Tanke  om,  at  de  ind- 

forte  Love  ikke  er  retfærdige,  skulde  efter  at  saadanne  Love 
er  stadfæstet  af  de  Forenede  Staters  Hojesteret,  adlyde  dem. 
Lad  mig  bemærke,  at  ingen  er  en  Sidste  Dages  Hellig,  som 
drikker  Spiritus.  Enhver,  som  drikker  eller  sælger  berusende 
Drikke,  véd,  at  han  overtræder  Guds  og  Landets  Love  og  er 
under  Gud  den  Almægtiges  Dom.  Jeg  tror,  at  alle  Kirkens 
Medlemmer  skulde  opholde  og  støtte  Gigaretloven,  og  at  vi 
alle  er  berettiget  til  at  forlange,  at  enhver,  som  bliver  valgt 
til  Statens  lovgivende  Forsamling,  vil  opholde  og  haandhæve 
denne  Lov. 

Idet  jeg  nu  taler  om  Politik,  saa  minder  dette  mig  om  Mæs- 
linger, de  skader  ikke  meget,  hvis  man  tager  lidt  Safran-The 
eller  noget  andet,  der  faar  dem  til  at  slaa  ud,  men  hvis  de 
slaar  ind,  bliver  Huden  gul,  og  de  vil  maaske  ogsaa  angribe 
Øjnene,  saa  de  taber  den  rette  Synsvinkel,  saaledes  er  det  og- 
saa med  mange  Politikere. 

EMBEDSMÆND. 

Jeg  tror,  at  oprigtige,  dygtige  og  retfærdige  Mænd  skulde 
vælges  til  at  indtage  Stillinger  i  Staten  og  Kirken. 

Vi  bevidner  for  den  hele  Verden,  at  Joseph  Smith  mødte 
Himmelens  og  Jordens  Skaber,  at  Skaberen,  som  Svar  paa 
Spørgsmaalet:  »Hvilket  af  de  mange  religiøse  Samfund  i  Ver- 
den har  Sandheden«,  pegede  paa  sin  Son,  Jesus  Kristus,  og 
sagde:  »Denne  er  min  Son,  den  Elskelige,  hør  ham«.  At  Ver- 
dens Frelser  meddelte  Joseph  Smith,  at  han  ikke  skulde  slutte 
sig  til  noget  af  disse  Samfund.  Vi  tror,  at  denne  Mand,  Joseph 
Smith,  som  anbefalede  Agtelse  og  Lydighed  mod  alle  Natio- 
ners Love,  er  en  Profet  af  den  sande  og  levende  Gud.  Vi  tror 
ogsaa,  hvad  han  erklærede  i  det  135.  Kapitel,  som  jeg  nu  vil 
læse,  thi,  som  for  sagt,  jeg  er  ikke  her  for  at  tækkes  nogen. 

MARTYRIUM. 

For  at  besegle  denne  Bogs  og  Mormons  Bogs  Vidnesbyrd, 
slutter  vi  med  Joseph  Smith,  Profetens,  og  Hyrum  Smiths, 

Patriarkens,  Martyrdod.  De  blev  skudte  i  Carthage  Fængsel 
den  27.  Juni  1844,  omtrent  Kl.  5  om  Eftermiddagen,  af  en  be- 
væbnet Pobelhob,  der  var  malet  sort  og  bestod  af  150  til  200 
Personer.  Hyrum  blev  skudt  forst,  og  idet  han  faldt,  udtalte 
han. roligt:  »Jeg  dor«.  Joseph  sprang  ud  af  Vinduet  og  blev 
skudt  i  det  samme,  udraabende:  »O,  Herre,  min  Gud«.  De 
blev  begge  skudt  paa  den  brutaleste  Maade  og  hver  fik  fire 
Kugler  i  deres  Legeme. 

John  Taylor  og  Willard  Richards,  to  af  de  Tolv,  var  de 
eneste,  som  var  hos  dem  i  Værelset.  Den  forste  af  disse  blev 
saaret  paa  en  barbarisk  Maade  af  fire  Kugler,  men  kom  sig 
senere;  den  sidstnævnte  undkom  efter  Guds  Forjættelse, 
»endog  uden  et  Hul  i  sine  Klæder«. 

Joseph  Smith,  den  Herrens  Profet  og  Seer,  har  gjort  mere. 
med  Undtagelse  af  Jesus,  for  Menneskenes  Frelse  i  denne 
Verden  end  nogen  anden,  der  nogensinde  har  levet  i  den.  I 
det  korte  Tidsrum  af  tyve  Aar  har  han  frembragt  Mormons 
Bog,  hvilken  han  oversatte  ved  Guds  Gave  og  Kraft,  og  har 
været  et  Redskab  til  at  udgive  den  i  to  Verdensdele,  har  sendt 
det  evige  Evangeliums  Fylde,  som  den  indeholder,  til  Ver- 
dens fire  Hjørner,  har  frembragt  de  Aabenbaringer  og  Be- 
falinger, hvoraf  denne  Lærdommens  og  Pagtens  Bog  bestaar, 
og  mange  andre  vigtige  Dokumenter;  han  har  samlet  mange 
Tusinde  af  de  Sidste  Dages  Hellige,  grundet  en  stor  Stad  og 
efterladt  en  Berømmelse  og  et  Navn,  som  ikke  kan  udslettes. 
I  sit  Levnet  var  han  stor,  og  han  dode  stor  i  Guds  og  hans 
Folks  Øjne,  og  har,  ligesom  de  fleste  af  Herrens  Salvede  for- 
dum, beseglet  sin  Sendelse  og  sine  Gerninger  med  sit  eget 
Blod,  og  det  samme  har  hans  Broder  Hyrum.  I  Livet  var  de 
ét,  og  Døden  adskilte  dem  ikke. 

Da  Joseph  rejste  til  Carthage,  to  eller  tre  Dage  for  han  blev 
myrdet,  for  at  overgive  sig  til  Lovens  foregivne  Fordringer, 
sagde  han:  »Jeg  gaar  som  et  Lam  til  Slagterbænken,  men  jeg 
er  rolig  som  en  Sommermorgen,  min  Samvittighed  er  ube- 
smittet for  Gud  og  alle  Mennesker.  Jeg  skal  do  uskyldig,  og 

det  skal  end  siges  om  mig:  Han  blev  myrdet  med  koldt  Blod.« 
Samme  Morgen,  efter  at  Hyrum  havde  gjort  sig  færdig  til  at 
gaa,  skal  vi  sige  til  Slagterbænken?  ja5  thi  saaledes  var  det, 
læste  han  følgende  Paragraf,  nær  ved  Slutningen  af  5.  Ka- 
pitel af  Ether  i  Mormons  Bog  (nyere  Udgave,  12:  36 — 38)  og 
lagde  en  Fold  paa  Bladet. 

»Og  det  skete,  at  jeg  bad  Herren,  at  han  vilde  give  Hed- 
ningerne Naade,  saa  at  de  maatte  have  Kærlighed.  Og  det 
skete,  at  Herren  sagde  til  mig:  Om  de  end  ikke  have  Kær- 
lighed, er  det  Dig  ligemeget,  thi  Du  har  været  trofast;  derfor 
er  Dine  Klæder  rene.  Og  fordi  Du  har  set  Din  Svaghed,  skal 
Du  vorde  stærk,  ja,  til  at  sidde  paa  det  Sted,  som  jeg  har  be- 
redt i  min  Faders  Boliger.  Og  nu  byder  jeg  —  Hedningerne 
Farvel,  ja,  og  ligeledes  mine  Brødre,  som  jeg  elsker,  indtil  vi 
mødes  for  Kristi  Domstol,  hvor  alle  Mennesker  skulde  kende, 
at  mine  Klæder  ikke  er  beplettede  af  Eders  Blod.«  Deres 
Testamente  er  nu  i  Kraft,  da  de,  som  gjorde  det,  er  døde. 

Hyrum  Smith  var  44  Aar  gammel  i  Februar  1844,  og  Jo- 
seph Smith  var  38  i  December  1843,  og  fra  nu  af  vilde  deres 
Navne  blive  talte  blandt  Martyrerne  for  Religionens  Skyld,  og 
Læserne  i  alle  Nationer  vil  mindes  om,  at  Frembringelsen 
af  Mormons  Bog  og  Lærdommens  og  Pagtens  Bog  til  Verdens 
Frelse,  har  kostet  det  bedste  Blod  i  det  nittende  Aarhundrede; 
dersom  Ilden  kan  antænde  et  gront  Træ  til  Guds  Ære,  hvor 
let  vil  den  da  ikke  opbrænde  de  »tørre  Træer«  for  at  rense 
Vingaarden  fra  Fordærvelse.  De  levede  i  Ære,  de  dode  med 
Hæder,  og  Herlighed  er  deres  evige  Lon.  Fra  Slægt  til  Slægt 
skal  deres  Navne  nævnes  for  Efterkommerne,  som  Klenodier 
for  de  Helliggjorte. 

De  var  ikke  skyldige  i  nogen  Forbrydelse,  hvilket  ofte  for 
var  blevet  bevist,  og  blev  alene  arresterede  ved  ugudelige 
Menneskers  og  Forræderes  Sammensværgelse;  og  deres  uskyl- 
dige Blod  paa  Gulvet  i  Carthages  Fængsel  er  et  stort  Vidnes- 
byrd om  Mormonismens  Ægthed,  som  ikke  kan  forkastes  af 
nogen  Domstol  paa  Jorden;  og  deres  uskyldige  Blod  paa  Illi- 
nois's  Vaabenskjold  tillige  med  Statens  brudte  Lofte  om  Sik- 

kerhed,  givet  af  Guvernoren,  er  et  Vidnesbyrd  om  det  evige 
Evangeliums  Sandhed,  som  hele  Verden  ikke  kan  modbevise, 
og  deres  uskyldige  Blod  paa  Frihedens  Banner  og  paa  de 
Forenede  Staters  Grundlov,  er  en  Talsmand  for  Jesu  Kristi 
Religion,  der  vil  rore  retskafne  Menneskers  Hjærter  i  alle 
Nationer;  og  deres  uskyldige  Blod,  med  alle  Martyrers  uskyl- 
dige Blod  tinder  det  Alter,  som  Johannes  saa,  vil  raabe  til 
Hærskarernes  Herre,  indtil  han  hævner  deres  Blod  paa  Jor- 
den. 

Jeg  har  hort,  at  denne  udmærkede  Beretning  om  Josephs 
og  Hyrums  Martyrdod  var  skreven  af  Præsident  John  Tay- 
lor, der  er  kendt  som  Frihedens  Forkæmper. 

Præs.  Taylor  var  i  det  samme  Værelse,  hvor  Joseph  og  Hy- 
rum  blev  myrdet.  Han  blev  ramt  af  fire  Kugler  og  bar  en 
Kugle  i  sit  Legeme  indtil  sin  Dod.  Mennesker  arbejder  imod 
og  raadslaar  tilsammen  for  at  skade  Guds  Kirke,  men  den 
Erklæring,  at  Joseph  Smith  har  gjort  mere  for  Menneske- 
slægtens Frelse  end  nogen,  undtagen  Jesus  Kristus,  kan  ikke 
benægtes.  Jeg  opfordrer  hvilket  som  helst  religiost  Samfund, 
som  ikke  har  flere  Medlemmer  end  Jesu  Kristi  Kirke  af  Sidste 
Dages  Hellige,  til  at  sammenkalde  en  Konference  og  fremvise 
en  saadan  Forsamling,  som  er  her  til  Stede  i  Dag. 

Denne  store  Forsamling  er  et  Vidnesbyrd  til  alle  tænkende 
Mennesker,  at  Gud  har  i  Sandhed  brugt  Joseph  Smith  som 
et  Redskab  til  at  oprette  sin  Kirke  paa  Jorden  til  Frelse  for 
alle  Mennesker.  Al  den  Vantro,  som  er  i  Verden,  kan  ikke 
forandre  det  Faktum,  at  Gud  og  Jesus  Kristus  aabenbarede 
sig  for  Joseph  Smith.  Gud  har  givet  mig  og  mange  Tusinde 
af  sine  Born  fra  Midnatssolens  Land  til  Syd- Afrika,  Nord-  og 
Syd-Amerika  samt  Øerne  i  Havet  et  Vidnesbyrd  formedelst 
den  Hellige  Aand,  at  Joseph  Smith  er  en  sand  Guds  Profet. 

(Fortsættes.) 

AFLØSNING  OG  BESKIKKELSE. 

Soster  Karla  Hansen  er  aflost  som  Missionssekretær  med 
Tak  for  vel  udfort  Arbejde.  I  hendes  Sted  er  indsat  Søster 
Astrid  Nielsen. 

Alle  Rapporter  og  Breve  vedrorende  Missionen  bedes  sendt 
til  Missionspræsidenten. 


„DØDEN  OG  DENS  MYSTERIER". 

En  Anmeldelse  af  Camille  Flammarlons  sidste  store  Værk. 

Af  Morten  A.  C.  Nicolaysen. 

(Fortsat  fra  Side  349.) 

Camille  Flammarion  giver  en  filosofisk  Forklaring  om, 
hvorledes  det  er  muligt  at  forene  den  frie  Viljes  Udøvelse 
med  den  tilsyneladende  Modsigelse,  som  ligger  i  bestemte  Sy- 
ner af  fremtidige  Begivenheder  og  Menneskets  frie  Vilje  til 
selv  at  vælge;  og  den  er  vel  værd  at  lægge  Mærke  til.  Han 
siger: 

»Jeg  vil  sige,  at  fra  nu  af  kan  vi  ikke  længere  have  nogen 
Tvivl  om  det  Faktum,  at  fremtidige  Begivenheder  under  visse 
Omstændigheder  er  bleven  set  og  nøjagtigt  beskrevet  i  En- 
keltheder i  Forvejen.  Dette  iagttagne  Faktum  maa  forenes 
med  den  frie  Vilje.  Tiden  er  ikke,  hvad  den  forekommer  os. 
Den  eksisterer  ikke  i  og  for  sig  selv.  Evigheden  er  bevægel- 
sesløs  og  altid  nærværende.  En  fransk  Kardinal,  som  stod 
Pave  Leo  XIII  nær,  diskuterede  en  Dag  dette  Sporgsmaal 
med  mig  under  en  Spadseretur  i  en  Have  i  Nancy,  og  han 
paastod,  at  profetiske  Paamindelser  og  Underretninger  ikke 
kunde  forenes  med  den  frie  Vilje. 

»De  tror  paa  Guds  Eksistens,«  sagde  jeg.  »Jeg  foler,  at  De 
ikke  tvivler  derom.  De  tror  i  Forening  med  alle  Teologer  og 
med  Cicero  saavel  som  med  Deres  Forgænger  Biskoppen  af 

Hippo,  at  Gud  kender  Fremtiden?«  —  »Visselig!«  svarede 
Kardinalen.  —  »De  indrømmer  ogsaa  den  frie  Viljes  Udøvelse 
og  de  Kristnes  Ansvarlighed?«  —  »Ja!«  svarede  han.  —  »Vel, 
paa  hvad  Maade  afviger  Indrømmelsen  af  disse  Varsler  eller 
forud  viste  Begivenheder  fra  denne  Lærdom,  at  Gud  kender 
Fremtiden.« 

»Med  Hensyn  til  Tiden  saa  eksisterer  Fortiden  ikke  læn- 
gere, Fremtiden  eksisterer  endnu  ikke:  kun  det  nærværende 
eksisterer.  Men  hvad  er  Nuet?  Den  nuværende  Time?  Ikke 
den.  Nærværende  Øjeblik.  Nej.  Et  Sekund.  Nej.  En  Million- 
del af  et  Sekund?  Endog  det  er  længe  nok  for  en  Elektriker. 
Lad  os  alligevel  indrømme  dette  Tidsmaal,  hvis  De  ønsker. 
Det  er  da  Nuet,  det  nærværende.  De  maa  indrømme,  at  det  er 
ikke  meget  substantielt.  Da  Tiden  ikke  eksisterer  i  og  for  sig 
selv  og  kun  maales  af  Aanden  ved  vore  Sanse-Indtryk  og 
Fornemmelser,  saa  er  Begivenhedernes  Kæderække  ligesom 
et  Nu,  der  bestandig  udfoldes,  og  det  forhindrer  ikke  den 
menneskelige  Vilje  i  at  spille  sin  Rolle  ved  Synet  af  dens  Ud- 
foldelse.« 

Vi  kan  ogsaa  indrømme  med  en  senere  Udtalelse  af  ham,  at 
Mennesket  har  ikke  nogen  absolut  fri  Vilje,  thi  hvorledes  kan 
vi  fri  os  selv  fra  Begivenhedernes  Kæderække? 

Den  fri  Vilje  bliver  derfor  relativ  eller  med  andre  Ord  staar 
i  Forbindelse  med  Verdensdramaets  Udfoldelse.  Og,  som  »den 
menneskelige  Personlighed  er  en  Deltager  til  de  virksomme 
Bevæggrunde  i  de  menneskelige  Begivenheders  Fremmarsch«. 
Vi  kan  tilføje  fra  en  Sidste  Dages  Helligs  Standpunkt,  at  det 
er  vor  Pligt,  at  vi  med  Viljens  hele  Fakultet  vælger  de  aller- 
bedste virksomme  Bevæggrunde  i  denne  Fremmarsch  for 
højere  indbyrdes  personlig  og  social  Lyksalighed,  som  vi  i 
Aanden  kan  se  den  eksistere  i  det  himmelske  Rige. 

I  denne  traadlose  Telegrafis  og  Telefons  Tidsalder  kan  det 
fra  et  kristeligt  Synspunkt  være  godt  at  give  en  lille  Sam- 
menligning fra  Flammarions  Bog  med  Hensyn  til  Viljen  i 

Bønnen,  som  vi  tror  er  »Noglen  til  Faderhjærtet«,  og  som  vi 
ogsaa  tror  delvis  er  i  Stand  til  at  forandre  Begivenhedernes 
Fremmarsch,  selv  om  de  skulde  være  forudsete  i  Syner. 
Mange  Mennesker  er  fuldstændig  vantro  overfor  Bønnen  til 
Gud.  Det  er  med  dem  som  med  en  ung  Mand,  der  udtalte  til 
Præsident  Heber  J.  Grant  i  hans  yngre  Dage:  »Hvad  godt 
gør  det  Dig  at  bede;  Din  Stemme  naar  dog  ikke  udenfor  Din 
Lejlighed.  Du  kan  jo  ikke  blive  hort.« 

Det  Ord,  som  er  udtalt  og  udsendt  af  et  oprigtigt  Hjærte, 
gaar  videre  paa  Æterbolgen  og  kan  opfanges  af  den,  for  hvem 
det  er  henvendt  til.  Lad  mig  fra  Flammarions  Bog  citere  et 
Uddrag  af  et  avtentisk  Vidnesbyrd,  som  vil  illustrere  dette 
Forhold  om  at  blive  hort.  En  13-Aars  Dreng,  senere  Kaptajn 
Aylesbury,  faldt  overbord  fra  et  Skib  Vest  for  Java  i  Stille- 
havet og  var  næsten  druknet.  Han  sank  flere  Gange.  Hver 
Gang,  han  kom  over  Vandet,  raabte  han  paa  sin  Moder,  hvil- 
ket Redningsbaadens  Mandskab  syntes  var  morsomt  og  dril- 
lede ham  senere  dermed.  Da  han  kom  hjem  til  England,  for- 
talte han  derom  til  sin  Moder:  »Medens  jeg  var  under  Van- 
det, saa  jeg  Eder  alle  sidde  i  dette  Værelse;  I  arbejdede  med 
noget  hvidt.  Jeg  saa  Eder  alle  —  Moder,  Emily,  Eliza  og 
Ellen.« 

»Jeg  hørte  Dig  kalde  paa  mig,«  sagde  hun,  »og  jeg  bad 
Emily  at  se  ud  ad  Vinduet.« 

Drukningstiden  svarede  nojagtigt  til  det  Tidspunkt,  Stem- 
men blev  hort,  i  Betragtning  af  Længdegradens  Forskel. 

Kaptajnens  Søster  skrev  derom:  »Jeg  genkalder  tydeligt 
dette  Tilfælde.  Det  gjorde  saa  stærkt  et  Indtryk  paa  mig,  at 
jeg  aldrig  kan  glemme  det.  Vi  sad  en  Aften  fredeligt  med 
vore  Haandarbejder,  da  vi  først  hørte  et  svagt  Raab:  »Moder!« 
Vi  saa  op  og  sagde:  »Hørte  Du  nogen  raabe  »Moder«?  Ordene 
havde  næppe  undsluppet  vore  Læber,  da  Stemmen  igen 
raabte  »Moder«  to  Gange  i  Træk.  Det  sidste  Raab  var  præget 
af  Forfærdelse,  det  var  et  Fortvivlelsens  Skrig.  Vi  rejste  os 
alle  op,  og  min  Moder  sagde:  »Gaa  ud  og  se,  hvad  det  er.« 

Jeg  lob  ud  paa  Gaden  og  sogte  flere  Minutter,  men  alt  var 
Tavshed,  og  jeg  saa  ingen;  Aftenen  var  fin  og  stille.  Min  Mo- 
ders Sind  var  meget  berørt  af  denne  Tildragelse.« 

Naar  det  angaar  de  aandelige  Kræfters  Udfoldelse,  saa  har 
Tid  og  Afstand  lidt  at  sige.  Camille  Flammarion  har  indlagt 
sig  udodelig  Fortjeneste  ved  Udgivelsen  af  dette  Værk.  Ver- 
den i  Almindelighed  bor  være  ham  særdeles  Taknemmelig- 
hed skyldig,  og  de  Sidste  Dages  Hellige  kan  sætte  Laurbær- 
kransen om  hans  Pande  for  den  Tjeneste,  han  har  ydet  dem 
i  Striden  mod  den  krasse  Materialisme,  og  den  store  Tilfreds- 
stillelse, det  er  for  deres  Sind,  at  deres  Arbejde  for  de  Døde 
fra  deres  eget  Synspunkt  kan  stadfæstes  fra  den  lærde  Vidsts 
Undersøgelser  og  indhentede  Kendsgerninger.  Hvis  de  Hellige 
arbejdede  forgæves  i  dette  Formaal,  vilde  de  være  de  elen- 
digste af  alle  Mennesker,  men  takket  være  Gud,  at  han  har 
oprejst  Mænd  ogsaa  udenfor  Kirken,  som  uafvidende  arbejder 
med  derpaa  som  Medhjælpere;  og  det  bestyrker  os  alle  i 
Troen  paa  det  »Evige  Liv«  og  paa  Jesus  Kristus,  som  sagde 
til  Johannes  i  Aabenbaringen:  »Jeg  er  den  forste  og  den  sidste 
og  den  levende,  og  jeg  har  været  dod,  og  se,  jeg  er  levende  i 
Evighedernes  Evigheder,  og  jeg  har  Dødens  og  Dødsrigets 
Nogler«. 


EFTERAARSKONFERENCEN 
I  KØBENHAVN. 

Konferencen  tog  sin  Begyndelse  Fredag  Aften  den  20.  Ok- 
tober 1922  Kl.  8  med  en  vellykket  Koncert,  assisteret  af  Kon- 
certsanger Hr.  Max  Freuler  og  Violoncellosolistinde  Frk. 
Bertha  Landau. 

Lørdag  Aften  den  21.  Oktober  Kl.  71/2  fortsattes  Konferen- 
cen med  et  Rapportmode.  Modet  aabnedes  med  Salmen: 
»Vaagn  op,  hor  Rosten  lyder«.  Bon  af  Br.  Julius  Tronier,  der- 
næst Salmen:  »Jeg  føler  nu  en  Glæde«.  Præsidentinden  for 
den  kvindelige  Hjælpeforening  Str.  Kirsten  Knudsen  gjorde 

nogle  Bemærkninger  og  takkede  Soskende,  der  havde  taget 
Del  i  Sosterforeningen  det  forlobne  halve  Aar.  Str.  Hansine 
Franck,  Sosterforeningens  Kassererske,  oplæste  derefter  den 
finansielle  Rapport,  og  Sekretær  Str.  Thora  Petersen  gav  Rap- 
port over  Møderne  for  det  sidste  halve  Aar.  Brodrene  Aage 
Kalmer  og  Vald.  Jacobsen  gav  Rapport  henholdsvis  over  Ung- 
domsforeningen og  Søndagsskolen.  Til  Afveksling  blev  Sal- 
men: »O,  sig  hvad  er  Sandhed«  afsunget.  Missionspræs.  Carl 
E.  Peterson  talte  over  Emnet:  »Pligtopfyldelse«.  Ældste  Wil- 
liam Petersen  fra  Esbjerg  talte  om  Enighed  i  at  fremme 
Evangeliets  Sag.  Ældste  Owen  Poulsen  fra  Aarhus  bar  sit 
Vidnesbyrd.  Præs.  Poul  Gregersen  fra  Aarhus  Konference  op- 
muntrede alle  Søskende  til  at  arbejde  med  Iver  og  Flid  for 
Evangeliets  Fremme.  En  Sangsolo  af  Vald.  Jacobsen:  »Giv 
mig  en  Blomst,  mens  jeg  lever«.  Ældste  Lauritz  Larsen  fra 
Aarhus  talte  over  Emnet:  »Omvendelse  fra  Verdens  Daarlig- 
hed  og  Traditioner«.  Modet  sluttede  med  Salmen:*  »Hav  Tak 
for  Profeten«.  Taksigelse  af  Ældste  Hans  G.  Hansen. 

Søndag  den  22.  Oktober  Kl.  10V2  Form.  aabnedes  Søndags- 
skolen med  Salmen:  »Vær  velkommen«.  Bøn  af  Br.  Ghr.  L. 
Larsen.  Dernæst  Salmen:  »Jeg  tjener  Gud,  mens  jeg  er  ung«. 
Forstander  for  Skolen  Br.  Vald.  Jacobsen  bød  Forsamlingen 
velkommen,  hvorefter  Skolens  Elever  udførte  et  godt  Pro- 
gram. Br.  Lauritz  Larsen  fra  Aarhus  talte  derefter  til  Børnene. 
Missionspræs.  Carl  E.  Peterson  foreslog  at  aflose  Br.  Vald. 
Jacobsen  som  Forstander  for  Søndagsskolen  tillige  med  hans 
Raadgivere  og  alle  Funktionærer.  I  hans  Sted  blev  Br.  Aage 
Kalmer  indsat  som  Forstander  med  Brodrene  Julius  Tronier 
og  Julius  Petersen  som  Raadgivere.  Som  Sekretær  Harry  Klit- 
gaard og  assisterende  Elmer  Klitgaard.  Som  Lærere  og  Lærer- 
inder Oda  Zabell,  Emmy  Andersen,  Julius  Petersen,  Valborg 
Andersen,  Sofie  Kalmer  og  Fritz  W.  Andersen.  Alle  Forslag 
enstemmigt  vedtaget.  Skolen  sluttede  med  Salmen:  »Tak  for 
vor  Skole«.  Taksigelse  af  Vald.  Jacobsen. 

Modet  Sonclag  Efterm.  Kl.  2  aabnedes  med  Salmen:  »Vaagn, 
min  Sanger«.  Bon  af  Br.  Louis  Hansen.  Dernæst  Salmen: 
»O,  Herre,  lad  mig  komme  frem«.  Ældste  Hans  C.  Hansen 
talte  angaaende  sine  Rejseerfaringer  i  den  danske  Mission. 
Missionspræs.  Carl  E.  Peterson  forslog,  at  Ældste  Hans  C. 
Hansen  loses  som  omrejsende  Ældste  i  den  danske  Mission, 
at  Br.  Aage  Kalmer  loses  som  Præsident  for  de  unge  Mænds 
Forening  tillige  med  hans  Raadgivere.  Kirkens  General- 
autoriteter  blev  foreslaaet  til  Opholdelse.  Som  Præsident  for 
den  danske  Mission  Carl  E.  Peterson,  Missionssekretær  Karla 
Hansen.  Som  Missionær  i  Københavns  Konference  Louis  Han- 
sen. Forstander  for  Bornholms  Gren  Karl  Andersen.  Som 
Præsidentinde  for  den  kvindelige  Hjælpeforening  Kirsten 
Knudsen  med  Sofie  Kalmer  og  Kristine  Tronier  som  Raad- 
givere, Sekretær  Thora  Petersen  og  Kassererske  Hansine 
Franck.  Præsident  for  de  unge  Mænds  Forening  Chr.  L.  Lar- 
sen med  Fritz  W.  Andersen  og  Chr.  T.  Petersen  som  Raad- 
givere, Sekretær  Gerhardt  Tronier.  Som  Præsidentinde  for  de 
unge  Kvinders  Forening  Oda  Zabell  med  Thyra  Andersen  og 
Thora  Petersen  som  Raadgivere,  Sekretær  Emmy  Andersen 
og  Kassererske  for  begge  Foreninger  Karla  Hansen.  Som 
Præsident  for  Sangkoret  Chr.  L.  Larsen  med  Thyra  Andersen 
og  Robert  Andersen  som  Raadgivere  og  som  Dirigent  Valde- 
mar Jacobsen.  Som  Præsident  for  Kredslærerne  Julius  Tro- 
nier. Til  Afveksling  sang  Koret:  »Nu  Fryd  mit  Hjærte  finder«. 
Ældsterne  Johannes  Rasmussen,  Elis  Tronier,  Orla  Nielsen, 
John  H.  Jørgensen  og  Poul  Gregersen  talte  i  Korthed  til  For- 
samlingen. Modet  sluttede  med  Salmen:  »Blomstre  som  en 
Rosengaard«.  Taksigelse  af  Ældste  Owen  Poulsen. 

Mødet  Søndag  Aften  Kl.  7.  Koret  sang:  »Jeg  er  fremmed«. 
Bøn  af  Ældste  Poul  Gregersen.  Koret  sang:  »En  Nat,  i  stille 
Slummer,  jeg  paa  mit  Leje  laa«.  Ældste  Hans  C.  Hansen  gav 
derefter  flere  Eksempler  paa,  at  i  Enighed  er  der  Styrke.  En 
Sangsolo  af  Br.  Vald.  Jacobsen:  »Min  Fader  i  Himlen«.  Der- 

efter  behandlede  Missionspræs.  Carl  E.  Peterson  Emnet:  »Er 
der  mere  end  én  sand  Jesu  Kristi  Kirke«.  Mødet  sluttede  med 
Salmen:  »Hor  i  Din  Enbaarnes  Navn«,  sunget  af  Koret.  Tak- 
sigelse af  Ældste  Elis  Tronier. 

Som  Slutning  paa  Konferencen  afholdtes  en  festlig  Sam- 
menkomst Tirsdag  Aften  den  24.  Oktober.  Der  severedes 
Chokolade  og  Kager. 


BAGTALELSE. 

Bagtalelse  er  Indbegrebet  af  al  menneskelig  Lavhed,  men 
tolereres  som  berettiget  Sport  af  det  sladderagtige  Flertal. 
Bagtalelse  er  den  Evneloses  Forsøg  paa  at  hævde  sig  ved  sin 
Lidenhed,  den  Kærlighedsloses  Forsøg  paa  at  mindske  al 
Hjærtevarme  og  derved  opnaa  det  tvivlsomme  Resultat  at 
bringe  Dodsspiren  ind  i  sin  Kreds.  Udslaget  deraf  bliver 
Standsning  af  alt  Fremskridt  i  den  gode  Sags  Tjeneste. 

Tiden  er  ikke  til  ørkesløs  Tant, 
kostbar  er  Dagen,  der  glider, 
Ingen  i  Livet  Lyksalighed  fandt, 
der  priste  det  døde  og  kaldte  det  sandt. 

Tiden  er  ikke  en  drivende  Flod, 
som  fører  os  blindt  til  vor  Lykke; 
Tiden  er  Fremskridt,  naar  blot  vi  forstod 
Ordets  Forkyndelses-Smykke! 

L.  Caspersen. 

